มาเร็ว
ตกลงจะชิ้งฉ่องไหม
เดี๋ยวก็อยากออก เดี๋ยวก็ไม่อยากละ
เดี๋ยวก็ปวดฉี่ แต่ก็ไม่ยอมฉี่
เอาไงแน่
เอ้า ลองอีกทีครั้งสุดท้าย
ตรงนี้ไหม ไม่เอาเหรอ
เอาเลย
สายฉุกเฉินใช่ไหมครับ
ตํารวจ ดับเพลิง หรือรถพยาบาลคะ
ผมอยู่ที่ปงต์เดออัลมา มีอุบัติเหตุรถชนในอุโมงค์
น่าจะชนหนัก
เราจะรีบไปให้เร็วที่สุดค่ะ
ไม่เป็นไรนะ
(เดอะคราวน์)
(บุคคลที่ไม่พึงปรารถนา)
โดนเล่นจนล้ม แต่จะลุกมาต่อ
ไม่ยอมหมอบนิ่งเฉยไม่ต้องรอ
(แปดสัปดาห์ก่อนหน้านั้น)
บอกฉันอีกทีสิ เจ้าหญิงไดอาน่ามาทําไมตั้งแต่ต้น
เพราะท่านขอมาพบเรา และด้วยตําแหน่งผมก็ปฏิเสธไม่ได้
แหม ยังไงคุณก็ไม่ปฏิเสธหรอก
ฉันจําได้ว่ารอบที่แล้ว คุณตั้งใจหยิบรองเท้าบู๊ตคาวบอยมาใส่เลย
- จริงเหรอ - ใช่ ใส่กางเกงยีนส์รัดรูปด้วย
โทนี่ แบลร์ นายอําเภอแห่งดาวนิ่งสตรีท
ท่านพาวิลเลียมมาด้วย แปลกใจนะเนี่ย
เขาโตแล้ว
- ใช่ - หล่อใช่ย่อย
ถ้านับว่าเป็นมนุษย์ต่างดาว
ไม่เอาน่า
ฉันจะไปเรียกลูกๆ มา
ยวน! แคทริน! นิคกี้!
ว่าที่กษัตริย์มาเล่นกับลูก!
- ยินดีต้อนรับ - ขอบคุณมาก
เดินทางเป็นยังไงบ้างครับ
- ก็ดีค่ะ - ดีแล้ว ขอบคุณ
- เยี่ยม - ยินดีที่ได้พบ
ได้ข่าวว่าเจ้าหญิงไดอาน่าไปหาคุณ
ใช่ครับ อาทิตย์ที่แล้วท่านไปที่บ้านเช็กเกอส์ กับเจ้าชายวิลเลียม
- ยวน! - วิล!
เราเตะห้าต่อห้ากันสนุก
ตานี้ผมขอไม่ยุ่ง
เล่นฟุตบอลกันน่ะครับ
ไชโย!
เรารับประทานมื้อกลางวัน
จากนั้นเจ้าหญิงกับผม ออกไปเดินเล่นในบริเวณคฤหาสน์
ท่านรู้สึกว่ายังสามารถ ทําประโยชน์ให้ประเทศได้อีกมาก
ในฐานะข้าราชการสักคน และยังมีพลังอยู่เยอะ
คุณมีอํานาจทําแบบนั้นได้ไหม ทําอย่างเป็นทางการน่ะ
ถ้าดูจากผลงานเรื่องกับระเบิดเมื่อไม่นานมานี้
สองปีก่อน จะขอให้ทั้งโลกห้ามใช้กับระเบิด แค่คิดก็เป็นไปไม่ได้
ตอนนี้เกือบหนึ่งร้อยประเทศตกลง เซ็นสนธิสัญญาว่ากับระเบิดผิดกฎหมาย
เมื่อไดอาน่าเอ่ยปาก โลกจะหยุดฟัง
ใช่
ท่านอยากทราบว่าผม...
หมายถึงรัฐบาลอังกฤษ
จะหาทางนําพรสวรรค์นั้น มาใช้อย่างเป็นทางการกว่านี้ได้ไหม
ไม่ว่าจะตําแหน่งไหนที่ผม...
เรา
จะเสนอให้ท่านได้ ท่านก็จะซาบซึ้งใจยิ่ง
เราพูดเสมอว่าเป็นอะไรครึ่งๆ กลางๆ นั้นยาก
ถ้าไม่ลงเต็มตัวก็สู้อย่าเป็นเลยดีกว่า
ตัวคุณเองย่อมรู้ความแตกต่าง ระหว่างการได้เป็นรัฐบาลและไม่ได้เป็น
แม้เธอจะเป็นแม่ของหลานๆ
ดังนั้นจะได้รับการต้อนรับ ภายในพระราชวังหลวงเสมอ
ในฐานะสตรีที่หย่าร้าง และไม่ได้ดํารงยศเจ้าฟ้าแล้ว
ไดอาน่าต้องรู้ว่ามีความแตกต่าง
ระหว่างการอยู่ "เป็น" พระบรมวงศ์ และไม่ได้เป็น
มาเร็ว วอมแบทลูกรัก ได้เวลาลุก
ไปเที่ยวหน้าร้อนกัน
วู้ๆ
มาเร็ว
นี่
ตอนนอนปลุกปล้ํากับใครอยู่น่ะ
ก๊อดซิลล่า
แล้วชนะไหม
อัดมันน่วมเลย
อัดมันน่วม!
- ว้าว - มูมูส่งมา
- ท่านครับ - อรุณสวัสดิ์
- สวัสดี ขอบคุณ - อรุณสวัสดิ์
เชิญครับท่าน
สวัสดียามบ่ายครับ
- ไปไม่นาน - ตั้งสิบวัน
ใช่ แต่เป็นสิบวันที่จะได้เล่นสกีน้ําและปืนเนิร์ฟ
แถมเล่นสตรีทไฟท์เตอร์ได้ตามใจชอบเลย
แม่แค่อยากให้เราไปอยู่ไกลๆ
ตอนที่พ่อของลูกจัดงานวันเกิดใหญ่โต ฉลองอายุ 50 ปี
ให้คนที่คุณก็รู้ว่าใคร แม่ไม่อยากอยู่ในประเทศตอนเขาจัดงานนั้น
ได้เลย
- ลูกจะฆ่าน้องก่อนหรือให้แม่ฆ่า - ผมฆ่าก่อนเลยแล้วกัน
อย่า...
วิเศษเลย เอาไปไว้ในนั้นด้วยกัน
เรายืนยันแล้วว่าจะมี ช่างภาพและนักข่าวอย่างน้อย 50 คน
มารอที่หน้าทางเข้าไร่หลัก
จุดนั้นเหมาะจะเก็บภาพ ขณะที่แขกผู้มีเกียรติเดินทางมาถึง
โห แบบนี้ฉันก็ล้มคว่ําคะมําไม่ได้สินะ
แล้วข่าวจากทางวังว่าอย่างไร
มีการแจ้งเตือนเรื่องบัตรเชิญไปแล้ว เมื่อสองสัปดาห์ก่อน
คําตอบล่ะ
พระราชินีจะต้องเสด็จงานสุดสัปดาห์นี้ให้ได้
ตามที่ทราบมา
มีเพียงเจ้าฟ้าหญิงมาร์กาเร็ตที่ทรงยืนยันแล้ว
ช่วยกลับไปสอบถามราชเลขาธิการทีสิ
บอกด้วยว่าเรื่องนี้สําคัญต่อเราแค่ไหน
ได้ครับ
ถ้ามีท่าทีเห็นชอบจากสมเด็จพระราชินี
จะช่วยพลิกสถานการณ์ การสร้างความชอบธรรมให้คามิลล่า
เรื่องอื่นๆ ก็แค่... ไม้ประดับน่ะ พูดตรงๆ
ไม่เป็นไร เดี๋ยวได้จังหวะเหมาะๆ ก็จะดีเอง
ไดอาน่ากับเราหย่ากันมาหนึ่งปีแล้ว แยกกันอยู่มาห้าปี
จังหวะเหมาะที่สุดก็คือตอนนี้
เราต้องไปเข้าเฝ้าด้วยตัวเอง
ฮัลโหล
อยู่ไหนน่ะ
ปารีส
กําลังเลือกผ้ากับฟูกไปแต่งบ้านที่มาลิบู
อีกสามสัปดาห์ถึงวันแต่งงานแล้ว
นี่โอกาสสุดท้าย
ไม่รู้จะหัวเราะหรือร้องไห้ดี
โอกาสดีที่สุดในประวัติศาสตร์โผล่มาแล้วแท้ๆ
มันกลับเอาแต่เลือกผ้า
แกต้องมาที่แซงต์-โทรเปซ์เดี๋ยวนี้
พ่อมีแขกพิเศษอยากให้แกมาช่วยต้อนรับ
- แขกพิเศษคนไหน - มาแล้วก็รู้เอง
แต่เป็นแขกพิเศษมากจริงๆ
มาคนเดียวนะ
ไม่ต้องพามาดามบิกินี่มาด้วย
ใครนะ
แม่นักขุดทองคนนั้นน่ะ
ทิ้งหล่อนไว้ที่ปารีสกับชุดว่ายน้ํา
ชุดชั้นใน ผ้าผ่อน ปลอกหมอนอะไรนั่น
เรียบร้อยกันหรือเปล่าคะ
ครับ
คือว่า
มีธุระด่วน
คุณพ่อตามผมไปช่วย
ผมรู้นะที่รัก ผมเองก็ไม่อยากจะไปเลย
แต่ถ้าพ่อบอกว่า "โดด..."
อย่าพูดอย่างนั้นสิ
แต่มันจริงไม่ใช่เหรอ
มา ไป โดด นั่ง
อีกไม่กี่อาทิตย์
เราก็จะไปอยู่ที่แคลิฟอร์เนีย
จะมีมหาสมุทรทั้งผืน
กั้นขวางระหว่างพ่อกับเรา
ทักทายเขาสิจ๊ะลูก
- สวัสดีครับ - สวัสดี
พระองค์หญิง
มูมู
ขอบคุณมากที่เป็นเจ้าภาพชวนเรา
- พระองค์ชาย - ขอบคุณที่ชวนครับ
ยินดีที่ได้พบค่ะ
แล้วนี่ตัวอะไรเอะอะอยู่ในสระว่ายน้ํา
ลูกๆ ผมเอง
คาริม
- หวัดดีฮะ - ยกมือด้วย
- คามิลล่า - สวัสดีค่ะ
- โอมาร์ - ดีครับ
และจัสมินคนสวย
ขาดไปแค่คนเดียว
- ดื่มอะไรไหมคะ - ดีเลยค่ะ
ขอบคุณครับ
- กรุณารอสักครู่ ทูลกระหม่อม - เรารู้กระบวนการอยู่แล้ว เพิ่งมาใหม่หรือไง
- สมเด็จฯ พร้อมให้เข้าเฝ้าแล้วพ่ะย่ะค่ะ - ขอบคุณ เมื่อกี้มี...
ช่างเถอะ
เจ้าชายแห่งเวลส์พ่ะย่ะค่ะ
แม่ครับ
เจ้าตัวนี้ทําตัวมีปัญหา
ไม่ยอมดื่มน้ํา
ตลกดีนะ เวลาที่ต้องรออยู่หน้าห้องทีไร
ทําให้ย้อนคิดถึงสมัยที่แอนน์กับลูก ถูกนําตัวมาพบท่านแม่กับท่านพ่อ
ทุกเช้าตอนเก้าโมงตรง
และตอนหมดวัน เมื่ออาบน้ําพร้อมเข้านอนแล้ว
เป็นสองช่วงเวลาที่ดีที่สุดของวัน
จริงรึ
- จริงครับ - ผ่านไปนานจนเหมือนชาติก่อน
แต่ก็เหมือนเพิ่งเกิดขึ้นเมื่อวาน
นั่นแหละ
อยากคุยกับแม่รึ
ใช่ครับ
ลูกมาถามว่าท่านแม่ได้รับบัตรเชิญหรือยัง
ที่จะไปงานวันเกิดที่ลูกจัดให้คามิลล่า
อ้อ คิดว่าเราได้รับแล้วนะ ตั้งแต่หลายสัปดาห์ก่อน
ดี
นั่นทําให้ลูกต้องถามต่อ
ท่านแม่จะไปรึเปล่า
เกรงว่าจะไปไม่ได้ แม่ต้องไปที่ดาร์บิเชอร์
ไปเพื่อ
ชมโรงงานโรลส์-รอยซ์
จริงรึ จะไปเยี่ยมชมโรงงานตอนค่ําน่ะนะ
ไม่รู้สิ เป็นไปได้ว่าต้องไปโรงงานเช้าวันเสาร์
แม่จึงต้องออกเดินทางไปล่วงหน้า
ลูกขอดูให้อีกทีได้ไหม
จะต้องดูทําไมกัน
เพราะถ้างานเป็นวันเสาร์
ท่านแม่ไปพักที่ไฮโกรฟคืนวันศุกร์ก็ได้
แล้วค่อยเดินทางไปดาร์บิเชอร์จากตรงนั้น
เขาวางแผนกันไว้แล้ว ลูกก็รู้ เรื่องพวกนี้ต้องจัดการล่วงหน้าแต่เนิ่นๆ
แต่แผนก็เปลี่ยนแปลงได้เสมอ
แล้วเราจะอยากเปลี่ยนแผนทําไม
งานนี้สําคัญถึงขั้นให้แม่ต้องไปเชียวรึ
สําคัญต่อลูก
แค่งานวันเกิด
ครบ 50 ปีของเธอ
แปลว่าลูกจะมีพวกหนุ่มสาววัย 50 มากันเต็มบ้าน
จะให้แม่แก่หนังเหี่ยวไปด้วยทําไม
ลูกว่าท่านแม่รู้เหตุผล
นอกจากข้อเท็จจริงที่ว่า
หากท่านแม่ไปปรากฏตัว จะช่วยทําให้สถานการณ์ทุกอย่างดีขึ้นได้
หากไปร่วมงาน ไม่เพียงแต่ในฐานะของแม่ แต่ทางสัญลักษณ์ที่เป็นพระราชินี
จะพลิกสถานการณ์ของคามิลล่าได้
ประชาชนทั่วไปไม่มีทางเปิดใจรับเธอเต็มที่ จนกว่าท่านแม่จะเห็นชอบ
แต่แม่จะให้ความเห็นชอบได้อย่างไร ในเมื่อแม่ไม่ได้เห็นชอบ
แม่ไม่ได้เกลียดชังเธอส่วนตัว แน่ใจว่าก็คงเป็นคนดีมาก
ยิ่งกว่าดีเสียอีก
แต่เป็นเรื่องของหลักการ
สามีภรรยาสองคู่ที่ดีงามไร้ที่ติ
สองครอบครัวสุขสันต์ไร้ที่ติ กลับต้องบ้านแตกเพราะ...
ความรักไงแม่ ความรัก
แม่ไม่อยากถกเรื่องนี้ด้วยแล้ว แม่จะไปดาร์บิเชอร์
มีเรื่องอะไรอีกไหม
เพราะแม่ว่าเจ้าตัวยุ่งนี่ ต้องการความสนใจแม่มากกว่า
ใช่ไหมจ๊ะ
เนอะ อันนี้นิดหนึ่ง นี่จ้ะ
เอาไปเลย
นั่งดีๆ
ไม่เอาน่า ก็ไม่ได้แย่ขนาดนั้น
ผมเห็นด้วย ถ้าเราคุยโตไปว่าพระราชินีจะเสด็จ
เราคงกลับคําแทบไม่ทันจนขายหน้า แต่นี่เราไม่ได้บอก
ฉันว่าอีกหน่อยพระองค์ท่านก็เปลี่ยนใจ อย่างน้อยก็หวังว่าจะเปลี่ยน
ฉันยินดีรอได้
รอถึงเมื่อไหร่ล่ะ
เมื่อทรงรู้ตัวว่าแนวคิดในเรื่องนี้ล้าหลังแค่ไหน
เดอะมิร์เรอร์กําลังจะทําแบบสอบถาม ตีพิมพ์ในวันเกิดของคุณนายพีบี
จะชี้ให้เห็นว่าสองในสามของผู้ตอบแบบสอบถาม
ยอมรับความสัมพันธ์นี้ และเชื่อว่าทั้งสองท่านควรมีสิทธิ์แต่งงานกัน
- จริงเหรอ - จริง
เมื่อก่อนไดอาน่าอาจถือไพ่เหนือกว่าในสื่อ
เจ้าหญิงในเทพนิยายที่ถูกทําร้าย แต่หลังให้สัมภาษณ์พาโนรามา มุมมองก็เปลี่ยน
และสิ่งที่เธอเลือกทําในตอนนี้ ยิ่งทําให้ภาพลักษณ์แย่ลง
ไปพักร้อนกับโมฮัมเหม็ด อัลฟาเยด
ยิ่งพยายามเรียกร้องความสนใจ ยิ่งเป็นข่าวอื้อฉาวแค่ไหน
พวกท่านก็ยิ่งดูทรงเกียรติสง่างามเมื่อเทียบกัน
ผมเชื่อว่านโปเลียนเคยกล่าวไว้
"อย่าไปขัดจังหวะศัตรู ยามที่เขากําลังเพลี่ยงพล้ําทําพลาด"
ไดอาน่า!
- วิลเลียม! - โยนนี่ให้พวกเขาหน่อย
- แฮร์รี่ - เล่นกันดีๆ
ไดอาน่า มองมาทางนี้หน่อย
- วิลเลียม - ไดอาน่า
ไดอาน่า
ไดอาน่า ขออีกภาพ
ไดอาน่าส่งบอลให้หน่อย
- ไดอาน่า - แฮร์รี่
อีกภาพ
มีอะไร
นี่มันเรื่องอะไร เรียกผมมาทําไม
ลูกพ่อ
อุตส่าห์นึกว่าแกจะเปิดด้วยคําว่าขอบคุณ
ขอบคุณเรื่องอะไร
ที่นําตัวสาวมาใส่พานให้แก
ใคร พ่อพูดถึงใครกันแน่
รู้จักเจ้าหญิงแห่งเวลส์แล้วนี่
ใช่ค่ะ เราเจอกันเมื่อหลายปีก่อน งานแสดงม้าวินด์เซอร์
โดดี้-โดดี้
ท่านจําได้
ท่านฉลาด-ฉลาด
ทีนี้เสียใจมาก ผมมีงานต้องทํา แต่จะฝากให้โดดี้ดูแลท่าน
เขาเป็นคนสนุกกว่าผมเยอะ
ไม่ว่าท่านต้องการอะไร
เขาต้องสนองตามนั้น
อะไรนะ
ขอตัวสักครู่นะครับ
เดี๋ยว!
พ่อ
นี่มันเรื่องอะไรกัน
บ้าไปแล้วเหรอ
วิธีนี้มันเพี้ยนที่สุดเท่าที่เคยได้ยินมา
ทําไมล่ะ
ข้อหนึ่ง เพราะผมกําลังจะแต่งงาน
ข้อสอง ท่านไม่ได้สนใจผมในแง่นั้นเลย
ก็ทําให้สนใจสิ แกเคยทําได้ทุกทีไม่ใช่เหรอ
ทําให้ผู้หญิงหลงรักน่ะ
นี่เป็นโอกาสของแกแล้ว
นี่เป็นโอกาสที่จะทําให้พ่อภูมิใจกับแกเสียที
เอ้า
ใครอยากไปว่ายน้ําบ้างครับ
สาม สอง หนึ่ง!
- ไง - ไงคะ ที่รัก
แค่โทรมาถาม ธุระด่วนที่ว่าคงไม่ได้เครียดเกินไปนะ
ไม่ๆ ก็พอรับได้
เราแก้ปัญหาได้แล้ว
ดีค่ะ
ไอ้เรื่องด่วนนี้ เกี่ยวข้องกับเจ้าหญิงไดอาน่าด้วยไหม
อะไรนะ
ฉันแค่ถามว่าเกี่ยวกับเจ้าหญิงไดอาน่าไหม เพราะวันนี้ข่าวออกทั่วไปหมด
ข่าวว่าท่านอยู่ที่แซงต์-โทรเปซ์กับพ่อคุณ
ใช่
ผมก็แปลกใจเหมือนกัน
คุณพ่อเปลี่ยนแผนในนาทีสุดท้าย
อ้อ ทําไมฉันสังหรณ์ใจไม่ดีกับเรื่องนี้เลยนะ
ผมไม่รู้สิที่รัก เพราะทุกอย่างก็ปกติดี
ฉันว่าไม่ได้ปกติไปหมดทุกอย่างหรอก
ฉันคิดว่ามันแย่เอามากๆ เลยนะ
ที่ฉันต้องมารู้ข่าว ความเคลื่อนไหวของคุณจากหนังสือพิมพ์
นี่ไม่ใช่การตัดสินใจของผม
ผมแค่ทําตามที่พ่อสั่งให้ทํา
เสียงอะไร
ก็แค่เด็กๆ เล่นสนุกกัน
แหม ดีจังที่แถวนั้นกําลัง "สนุกกัน"
พวกนั้นสนุก
ผมไม่ได้สนุกด้วย
งั้นฉันแวะไปดีไหม
แล้วเราสองคนจะได้สนุกด้วยกัน
อะไรนะ มาตรงนี้เหรอ
ใช่สิ
ฉันเพิ่งได้งานที่นีซสัปดาห์หน้า เพราะงั้น...
ก็ไม่แปลกถ้าฉันจะแวะไปหาคู่หมั้น
โดด!
โอเค
ถ้าคุณอยากมา
ทําไมฉันถึงจะไม่อยากไปล่ะ
ทําไมถึงทํากับฉันแบบนี้
ผมไม่ได้ทําอะไรเลย
แน่นอน ผมต้องอยากให้คุณมา
อยากมาเมื่อไหร่มาได้เลย
ผมต้องวางสายละ
(จากโทรมเป็นสวย - สไตลิสต์คนดัง ย้อนดูเส้นทางแฟชั่นของคามิลล่า)
จะหลบอยู่ในนี้อีกนานแค่ไหน
ก็จนกว่าพวกช่างภาพกลับไปหมด
กําลังมาทางนี้เหรอ
- มานั่นแล้ว! - พระเจ้า ดูสิ
สวัสดีค่ะหนุ่มๆ
มาเที่ยวสนุกไหมครับ
ค่ะ เราสนุกกันมาก เว้นก็แค่เจอเรื่องพวกคุณ
- อย่าพูดงั้นสิ - ที่จริงก็รักเราหรอก
ถามจริง คุณจะตามพวกเราอีกนานแค่ไหน ลูกๆ เริ่มสติแตกกันแล้ว
ผมชอบชุดว่ายน้ําท่านนะ ของดีไซเนอร์คนไหนเหรอ
ไม่ยักรู้ว่าคุณสนใจแฟชั่นขนาดนั้น นิค
- ตั้งใจเลือกชุดนี้หรือเปล่า - ตั้งใจอะไร
ท่านต้องรู้สิว่าวันนี้ เป็นวันเกิดคุณนายพาร์คเกอร์-โบว์ลส์
และจะมีงานใหญ่ที่เจ้าชายแห่งเวลส์จัดให้
เอ่อ ไม่ค่อยได้ยินเสียงคุณเลย เอางี้นะ
ถ้ายอมเลิกตามฉันกับลูกนะคะ พวกคุณจะได้เซอร์ไพรส์ใหญ่
กับสิ่งที่ฉันจะทําต่อจากนี้
- อ้าวเหรอ - คือยังไง เซอร์ไพรส์อะไร
- เดี๋ยวก็รู้ - ถ่ายได้ถ่ายก่อน เอาเลย
- ขอบคุณที่แวะมา ไดอาน่า - ขายได้แน่ ได
- ขอบคุณมากครับ - ด้วยความยินดีค่ะ
- เที่ยวให้สนุก - เพอร์เฟกต์เลย
คุณสวยมาก
ขอบคุณค่ะที่รัก ขอบคุณ
สุขสันต์วันเกิด คามิลล่า
ขอบคุณมาก พวกเรามีความสุขแน่... ดื่ม!
เดินไม่ได้ ส้นติด
เพราะงี้ถึงได้ต้องปูพรม
วันอังคารอาจจะได้ แต่ใครจะรู้
น่าจะได้ทุกวันในสัปดาห์แหละ ว่าไหม
มาเถอะ
- ไปก่อนละ - หิวจะแย่แล้ว เมื่อไหร่จะได้กิน
ขออนุญาตกล่าวว่า ยินดีมากที่ได้พบกับทุกคนที่นี่
และขอบคุณมากที่อุตส่าห์มา
โดยเฉพาะอย่างยิ่งอยากขอบคุณ ท่านน้าที่รักยิ่ง เจ้าฟ้าหญิงมาร์กาเร็ต
และคุณพ่อของคามิลล่า ผู้พันแชนด์
อย่างที่หลายท่านทราบ บรูซเป็นพ่อค้าไวน์
ดังนั้นเขาจึงรู้จริงกว่าใครในที่นี้
หากต้องกล่าวว่าสิ่งใดเลิศล้ําขึ้นตามวัย
เมื่อเราอายุมากขึ้น
เราก็เริ่มรู้ตัว
เราให้คุณค่ากับอะไรในชีวิต
สุขภาพของเรา
ครอบครัวของเรา
และมิตรสหายของเรา
ผู้ที่ช่วยเติมเต็มชีวิตของเรา และผู้ที่เราไม่อาจอยู่ได้โดยไม่มีเขา
ท่านผู้มีเกียรติทุกท่าน คืนนี้เรามารวมตัวกันเพื่อฉลองแก่คนคนหนึ่ง
ผู้ซึ่งผมเกรงว่าจะไม่อาจอยู่โดยไม่มีเขาได้
ที่รัก พวกเราทุกคนล้วนยืนยันได้ ว่าคุณช่างเป็นคนอบอุ่น
และมีน้ําใจอย่างน่าทึ่ง
แต่ครั้งแล้วครั้งเล่า ผมกลับประทับใจกับอีกเรื่องหนึ่ง
ความกล้าหาญของคุณ
เพราะตลอดหลายปีมานี้
มีคนมากมายที่ไม่รู้เรื่องราวของคุณ
แต่กลับมีความเห็นที่ใจร้าย
และไม่ยุติธรรมอย่างยิ่ง
ทางเดินง่ายๆ ที่คุณสามารถเลือกทําได้
สิ่งที่จะเข้าใจได้ คือการเดินจากไป
แต่คุณไม่ได้จากไป
คุณยังอดทนต่อ
คุณยังอดทนอยู่กับผม
และเพราะอย่างนั้น ผมจะซาบซึ้งใจตลอดไป
คืนนี้ผมอยากอ่านคําจากจดหมายดังฉบับหนึ่ง
เป็นเรื่องของคู่รักร้อนแรงวัยเยาว์ ที่ต้องเผชิญกับอุปสรรคขวากหนาม
แต่ได้รับโอกาสครั้งใหม่ให้พบสุข ในช่วงต่อมาของชีวิต
มาจากเรื่อง "เพอร์ซูเอชั่น" จดหมายของกัปตันเวนท์เวิร์ธ
"อย่าได้พูด
ว่าชายลืมง่ายกว่าหญิง
ว่ารักของเขาจะตายดับได้ไวกว่า"
"ผมไม่เคยรักใครนอกจากคุณ"
"ผมอาจเคยทําพลาด"
"ผมเคยอ่อนแอและเคืองขุ่น"
"แต่ไม่เคยหวั่นไหวในรักนี้"
คามิลล่า
คุณคนเดียวเท่านั้น
ที่ผมจะคิด
และวางแผนให้
เชิญทุกคนร่วมดื่มเป็นเกียรติต่อ เจ้าของวันเกิดในคืนนี้
แด่คามิลล่า
คงต้องบอกว่าเขาจัดงานได้อย่างงดงาม
บ้านก็แต่งสวยมาก
และคู่รักเจ้าบ้านก็ดูมีความสุขมากจริงๆ
ดีแล้ว
พี่รู้ไหม น้องว่าน้องไม่เคยเห็น ชาร์ลส์ผ่อนคลายและมั่นใจ
รวมทั้งเป็นตัวของตัวเองขนาดนี้
ถึงกับต้องโทรศัพท์มาบอกกันเลยรึ
จะบอกว่าพี่ควรไปร่วมงานงั้นรึ
น้องคิดว่าเริ่มทําให้ลูกเห็นบ้าง ว่าพี่เป็นกําลังใจให้เขาในเรื่องนี้
ก็ไม่แย่นะ
เพราะวันหนึ่งเขาจะต้องขึ้นเป็นกษัตริย์
และเราอยากให้กษัตริย์และราชินีมีความสุข
ราตรีสวัสดิ์จ้ะ ลิลิเบท
ปัญหาคือ ถ้าท่านไปร่วมงาน
คนจะเห็นมากกว่าแค่แม่ที่ใส่ใจ คนจะมองว่านั่นคือความเห็นชอบ
แต่ถึงอย่างไรลูกก็ไม่มีทางเลิกกับหล่อน ต่อให้เราจะไม่เห็นชอบ
เราก็ไม่อยากให้ใครมองว่าใจร้าย เพราะเราไม่ใช่คนอย่างนั้น
- ไม่หรอก - หรือมองว่าคามิลล่าเป็นคน... ร้ายกาจ
- เพราะหล่อนก็ไม่ได้ร้าย - ก็ไม่
แค่ไม่เหมาะสม
จริงเหรอ ยังไม่เหมาะอีก
ไม่ใช่แล้วมั้ง
ใช่สิ
ท่านไม่คิดว่าถึงเวลาที่จะ หยุดการรังเกียจเดียดฉันท์นี้ได้แล้วรึ
ถึงเวลาที่เราทุกคนจะยอมรับ
ว่าหล่อนคือรักเดียวในชีวิตของเขา
(ได-เวอร์ชั่น)
ไหนว่า "กระแสมาทางเรา"
"ความเห็นคนเปลี่ยนไปแล้ว"
"ถือว่าชนะศึกนี้แล้ว"
ชัยชนะของคุณหน้าตาเป็นแบบนี้เหรอ
ผมถือว่านี่เป็นความสําเร็จอย่างงดงาม
จริงรึ
จริงครับ มีลงเป็นข่าวหน้าหนึ่งในแง่ดีตั้งมาก
เป็นครั้งแรกที่บทบรรณาธิการ
พูดถึงคามิลล่าในฐานะของ ผู้มีสิทธิ์เป็นราชินีในอนาคต สตีเฟน
หน้าหนึ่งของเดอะไทมส์
"งานวันเกิดเปิดแชมเปญที่ไฮโกรฟ" เดอะเทเลกราฟ
"ดาวเด่นในงาน คุณนายพาร์คเกอร์-โบว์ลส์ ยิ้มแย้มด้วยความมั่นใจครั้งใหม่"
หรือเดลี่เมล์ที่วางใจได้เสมอ "รอยยิ้มจากราชินีในงาน"
เขียนดีมาก
พาดหัวข่าวดีๆ ไม่กี่ข่าวจะมีประโยชน์อะไร
เมื่อคามิลล่าจะถูกไดอาน่ากลบได้ทุกครั้ง
เราไม่อยากได้ชัยชนะครึ่งๆ กลางๆ
นี่เป็นสงคราม
มีเพียงแต่ชัยชนะเด็ดขาดถึงจะใช้ได้
เราปั้นข่าวเกี่ยวกับคุณนายพาร์คเกอร์-โบว์ลส์ได้
เราคุมการทําข่าวเกี่ยวกับไดอาน่าไม่ได้
แต่ถ้าท่านดูให้ดี เนื้อหาส่วนใหญ่ของข่าวไดอาน่า
ไม่ได้เขียนชื่นชมเลย
ข่าวหาว่าเธอเอาแน่เอานอนไม่ได้ หิวแสง เตลิดเปิดเปิง
เธออาจชนะศึกชิงความสนใจ
แต่นั่นไม่เหมือนกับศึกชิงความเห็นใจ
เราไม่อยากต้องพลิกหนังสือพิมพ์ หน้าแล้วหน้าเล่า
หาข่าวเชิงลบของไดอาน่า
เราอยากได้ข่าวเชิงบวกของ คุณนายพาร์คเกอร์-โบว์ลส์
เอาอย่างชัดเจนแจ่มแจ้งแทบจะตะโกน
เราพูดชัดเจนหรือยัง
ครับ
(ราชวงศ์ตูมตาม)
ทําไมเราไม่ไปทางนั้น
ไปที่เรือใหญ่
คุณโดดี้สั่งให้พาคุณไปที่เรือเล็ก
ไม่นะ
- ชอบหนังเจมส์ บอนด์ไหมครับ - ชอบ เราชอบโกลเด้นอาย
แฮร์รี่กับผมเล่นเกมนั้นตลอดเลย นั่นผลงานคุณด้วยรึเปล่า
ไม่ๆ ภาคนั้นไม่ได้ทํา
แต่กําลังทําภาคใหม่ล่าสุด
เขากําลังถ่ายกันอยู่ที่สตูดิโอไพน์วูด ชานเมืองลอนดอน
ท่านกับแฮร์รี่อยากไปเยี่ยมชมกองถ่ายไหม
เผื่อจะได้พบเจมส์ บอนด์เลยด้วย
- เพียร์ซ บรอสแนน - โอเค คนฉลาด
ภาคนี้ใครเป็นสาวบอนด์
เอาน่า บอกมา
ท่านกับแฮร์รี่น่าจะอยาก...
ไม่นะ
ท่านนี่!
อะไรกัน
เร็ว เก็บขึ้นมาปาคืนไป
เอาเลย
- เดี๋ยว ทางนี้ ไปจับเลย - ไปเล่นงานคืน
มาได้เสียที
ไปอยู่ไหนมา
- อย่าถาม - เพราะฉันโทรหาตลอด
เราแทบไม่มีเวลาอยู่ด้วยกัน พรุ่งนี้ฉันต้องกลับไปทํางานแล้ว
ผมรู้ ผมขอโทษ
พ่อเชิญท่านมา แล้วพ่อก็หายตัวไปเฉยๆ มันบ้าบอมาก
อะไรนะ เดี๋ยวก่อน คุณอยู่กับนางตามลําพังเลยเหรอ
อยู่กับพวกเด็กๆ
- ลูกเรือก็อยู่ด้วย - ผู้หญิงที่สวยที่สุดในโลกนี้น่ะนะ
มีอะไรหรือเปล่าคะ
ไม่มีอะไร
ขอบคุณ
เรื่องมันซับซ้อนน่ะ
ผมมีคู่หมั้นแล้ว
ยินดีด้วย
แล้วมันซับซ้อนตรงไหน
ผมไม่ได้มองว่าซับซ้อน
แต่ซับซ้อนสําหรับคุณพ่อ
ปรากฏว่านั่นยังไม่ดีพอสําหรับตระกูลเรา
ยังไม่คู่ควร
แล้วเธออยู่ที่ไหนคะ
ตรงนั้นครับ
บนเรือลํานั้นเหรอ
พ่อไม่ยอมให้เธอเข้าใกล้เรือลํานี้
คุณต้องเดินทางไปๆ มาๆ
- โดยที่คุณพ่อไม่รู้สินะ - อ๋อ เขารู้เข้าแล้วก็...
แล้วเธอรู้เข้าแล้วก็...
ผมเลยอยู่ตรงกลางระหว่างสองคน ที่โกรธและผิดหวังกับตัวผมเป็นการถาวร
คุณโชคดีแล้วนะที่มีคุณพ่อซึ่งใส่ใจ
พ่อของฉันแทบไม่สนใจเลยว่าฉันจะทําอะไร
ฟังแล้วเยี่ยมมาก
ฉันพยายามสุดชีวิตที่จะทําให้พ่อสนใจ
เดินลงส้นไปทั่วบ้าน แสร้งทําเป็นนักบัลเลต์
พ่อยังแทบไม่เงยขึ้นมา
ฉันโหยหาอยากจะทําให้พ่อปลื้ม ถึงกับไปเรียนเปียโนเพราะพ่อ
เขียนจดหมายหาพ่อทุกสัปดาห์ สมัยอยู่โรงเรียนประจํา
รีดเสื้อให้พ่อ อบเค้กให้พ่อ กระทั่งแต่งงานกับเจ้าชายแห่งเวลส์เพื่อพ่อ
ทําทุกอย่างให้พ่อหันมาสนใจฉัน
ภูมิใจในตัวฉัน
แต่เนี่ย พ่อของเรากลับเป็นเพื่อนสนิทกัน
น่าจะติดนิสัยกันมาบ้าง
ฉันอยากได้ความใส่ใจเป็นห่วงเป็นใย อย่างคุณพ่อคุณบ้าง
หมกมุ่นบงการต่างหาก
พ่อของคุณน่าจะรับนิสัยพ่อฉัน...
เลี้ยงลูกแบบหัวโบราณ
ทิ้งขว้างไม่สนใจโดยสิ้นเชิง
แล้ววันสําคัญคือเมื่อไหร่
วันแต่งงานน่ะเหรอ
อีกสามอาทิตย์
ตามแผนเดิม
ทําไมเรียก "แผนเดิม"
ไม่รู้เหมือนกัน
จู่ๆ ทุกอย่างก็ดูบ้าบอไปหมด
ฉันว่ามันปกติที่จะหวั่นใจตอนนาทีสุดท้าย ฉันเองยังเป็นเลย
คืนก่อนวันแต่งงาน ฉันรู้เลยว่าทุกอย่างจะเป็นหายนะ
แต่ก็ยังเดินหน้าทําไป
ก็หน้าฉันพิมพ์อยู่ในผ้าเช็ดปากของชําร่วย จะว่าฉันมีทางเลือกคงไม่ได้
- แต่ผมมีทางเลือก - ฉันว่าคุณไม่เป็นไรหรอก
คุณรักเธอ ไม่อย่างนั้นปฏิกิริยาของคุณพ่อ คงไม่ทําให้ปวดใจขนาดนี้
อ้อ
ทีนี้ ฉันสัญญากับลูกไว้ว่าคืนสุดท้ายจะมีหนังให้ดู
จะเป็นไปได้รึเปล่า
แน่นอน เรามีเรื่องจูแมนจี้
- จินตนาการไม่รู้จบ - ไม่เอา
- อี.ที.ล่ะ - เศร้าไป
- ฮันนี่ ไอชรังค์เดอะคิดส์ - ไม่เอา
ไม่เอาน่า
จูแมนจี้
มีบทเรียนที่พวกเธอจะต้องเรียนรู้
ฉันจับไว้แล้ว
บางทีเราก็ต้องย้อนกลับไปตาหนึ่ง
โอย
ขอบคุณนะ จูดี้
ขอบคุณ หัวไวดีมากๆ
ฉันกับซาราห์อยากออกไปจากพื้นนี่ก่อน
ตานายแล้ว ปีเตอร์
- ฮัลโหล - แม่เอง
โทรมารบกวนหรือเปล่า
ไม่ครับ ไม่เลย
- แค่อยากจะถามว่า... - แม่โทรมา
ให้ออกไปไหม
หลานๆ จะกลับมาเมื่อไหร่
- ไดอาน่าจะพากลับมาพรุ่งนี้ - อ้อ เข้าใจแล้ว
แต่ลูกขอให้พี่เลี้ยงดูแลต่ออีกสองวัน
ลูกมีประชุมกับคณะที่ปรึกษา
จากนั้น
เสาร์นี้ต้องเป็นเจ้าภาพงานเลี้ยงในสวน รับรองเอมีร์จากกาตาร์
ใช่สินะ งานไม่เคยจบ
ไม่เลย
และ
วันเกิดอายุครบ 50 ปีเป็นยังไงบ้าง
จบไปอย่างงดงามครับ ขอบคุณ
ดีจ้ะ
เสียใจด้วยนะที่ฝนตก
อ้าว ฝนตกเหรอ
ไม่ได้ตกเหรอ
ถ้าตกจริง ลูกว่าก็คงไม่มีใครสังเกต
ดีใจที่ได้ยินอย่างนั้น และยินดีด้วยที่ผ่านไปด้วยดี
และแม่แค่อยากจะบอกว่า...
แม่ดีใจที่เห็นได้อย่างชัดเจน
ว่าลูกมีความสุข
ขอบคุณครับ
ราตรีสวัสดิ์
สรุปแล้วท่านได้พักผ่อนบ้างไหม
ไม่เลย
ได้พักมากๆ
เราทุกคนโดนตามใจจนเสียคน คุณเป็นเจ้าภาพที่เยี่ยมมาก
หน้าร้อนนี้ท่านมีแผนอะไรต่อ
พาลูกๆ กลับไปส่งให้พ่อ แล้วพวกเขาจะไปสกอตแลนด์
ท่านต้องไปด้วยไหม
ไปบัลมอรัลน่ะเหรอ
ไม่ไป
ไม่หรอก ที่นั่นไม่ต้อนรับฉันแล้ว ฉันเป็นบุคคลไม่พึงปรารถนาโดยสิ้นเชิง
แปลว่าท่านต้องอยู่คนเดียวตลอดหน้าร้อน
ใช่ อยู่คนเดียวโดดเดี่ยวเดียวดาย
ฟังแล้วไม่ค่อยรื่นหูเลย
ฉันไม่เป็นไรหรอก เดี๋ยวนี้ชีวิตส่วนใหญ่ก็เป็นงี้
งั้น...
ที่นี่พร้อมต้อนรับท่านเสมอ
กลับมาได้ทุกเมื่อ
ถือว่าเรือลํานั้นเป็นของท่าน
จะมาเมื่อไหร่ อยู่นานแค่ไหนก็ได้
มากับใครก็ได้
โอเคนะ
คู่หมั้นคุณโชคดีมาก
ก็...
เรื่องนั้นมัน...
ช่างเถอะ
ดูแลตัวเองด้วยนะครับ
เช่นกัน
ขอบใจจ้ะ
ระวังหัวนะ
(อาทิตย์หน้าเจอกันที่ปารีสไหม)
คําบรรยายโดย ศันสนีย์ โอบอ้อม